**Kelt:** Budapest, 2019.08.30.

**Az Óbudai Egyetem  
50. Tudományos Diákköri Konferenciájának  
fontosabb időpontjai 2019. őszi félévben**

**október 24. 12:00** A kari elektronikus TDK rendszerben (https://tdk.nik.uni-obuda.hu/) elkészített, véglegesített jelentkezési anyagot a konzulensnek engedélyeznie kell ezen határidőig.

**október 24.** A kari TDT elnök eljuttatja a tartalmi kivonatokat és a jelentkezési lapokat az egyetemi TDT elnökének elektronikusan.

**október 25.** A kari TDT elnök összeállítja a kari szekciók programját (az előadások 15 percesek, melyet 10 perces vita követhet) a szokásos formában, mely tartalmazza a szekciók elnevezését, elnökeinek, tagjainak, hallgatói titkárainak neveit, adatait és a szekciók programját, valamint a rövid tartalmi kivonatokat, melyeket eljuttat az egyetemi TDT elnökének elektronikusan.

**november 6. 12.00** A TDK dolgozatokat az egyetemi plágium ellenőrző és a kari TDK rendszerbe feltöltik a hallgatók. A kari TDT elnök továbbítja a dolgozatokat a szekciók bíráló bizottságának.

**november 11. 12:00** Dolgozatonként minimum 2–2 bírálat begyűjtése az elektronikus rendszerben, jegyzőkönyvek és a lebonyolításhoz szükséges anyagok előkészítése.

**november 12.** Az Óbudai Egyetem 50. Tudományos Diákköri Konferenciája karonkénti szervezésben.

**november 12.** A kari TDT elnök eljuttatja a kari szekciók eredményeit és a dolgozatok bírálatait az ÓE ETDT elnökének, az eredményhirdetés előkészítésére.

**november 25. 17.00** A 50. Óbudai Egyetem TDK ünnepélyes eredményhirdetése Óbudán.

**november 30.** A kari TDT elnökök feltöltik és elküldik a jegyzőkönyveket az OTDT előírásai szerint.

Dr. Vámossy Zoltán

*ÓE ETDT elnök*

**Támogató pályázat: NTP-HHTDK-19**

